CELEX: 32005D0758
Language: sl
Date: 2005-10-27 00:00:00
Title: 2005/758/ES: Odločba Komisije z dne 27. oktobra 2005 o nekaterih zaščitnih ukrepih v zvezi s sumom na visoko patogeno aviarno influenco na Hrvaškem in o razveljavitvi Odločbe 2005/749/ES (notificirano pod dokumentarno številko K(2005) 4286)   (Besedilo velja za EGP)

28.10.2005   
            
            
               SL
            
            
               Uradni list Evropske unije
            
            
               L 285/50
            
         
      ODLOČBA KOMISIJE
   
   z dne 27. oktobra 2005
   o nekaterih zaščitnih ukrepih v zvezi s sumom na visoko patogeno aviarno influenco na Hrvaškem in o razveljavitvi Odločbe 2005/749/ES
   (notificirano pod dokumentarno številko K(2005) 4286)
   (Besedilo velja za EGP)
   (2005/758/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (1), in zlasti člena 18(1), (3) in (6) Direktive,
   ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (2), in zlasti člena 22(1), (5) in (6) Direktive,
   ob upoštevanju naslednjega:
   
               (1)
            
            
               Aviarna influenca je kužna virusna bolezen pri perutnini in ptičih, ki povzroča smrt in motnje, ki lahko hitro dobijo epizootske razsežnosti ter lahko postanejo resna nevarnost za zdravje živali in ljudi ter močno zmanjšajo donosnost reje perutnine. Obstaja tveganje, da se povzročitelj bolezni lahko prenese prek mednarodne trgovine z živo perutnino in perutninskimi izdelki.
            
         
               (2)
            
            
               Hrvaška je obvestila Komisijo o odkritju enega kliničnega primera virusa aviarne influence H5 pri prosto živečih vrstah. Iz klinične slike je mogoče sumiti na visoko patogeno aviarno influenco, dokler se ne določita nevraminidazni (N) tip in indeks patogenosti.
            
         
               (3)
            
            
               Komisija je zato sprejela Odločbo 2005/749/ES z dne 24. oktobra 2005 o nekaterih zaščitnih ukrepih v zvezi s sumom na visoko patogeno aviarno influenco na Hrvaškem (3).
            
         
               (4)
            
            
               Zaradi tveganja, da se bolezen prenese na živali v Skupnosti, je zato ustrezno, da se kot takojšnji ukrep začasno ustavi uvoz žive perutnine, ratitov, pernate divjadi ter gojene pernate divjadi, živih ptic, ki niso perutnina, in valilnih jajc teh vrst iz Hrvaške. Ker ima Hrvaška dovoljenje za uvoz lovskih trofej in nepredelanega perja, je treba uvoz teh proizvodov v Skupnost začasno ustaviti zaradi obstoječega tveganja za zdravje živali.
            
         
               (5)
            
            
               Poleg tega je treba začasno ustaviti uvoz svežega mesa pernate divjadi ter uvoz mesnih pripravkov in mesnih proizvodov, ki sestojijo iz ali vsebujejo meso tistih vrst iz Hrvaške v Skupnost.
            
         
               (6)
            
            
               Ob upoštevanju inkubacijske dobe bolezni je treba še naprej dovoliti uvoz nekaterih proizvodov iz perutnine, zaklane pred 1. avgustom 2005.
            
         
               (7)
            
            
               Odločba Komisije 2005/432/ES z dne 3. junija 2005 o pogojih v zvezi z zdravstvenim varstvom živali in javnozdravstvenim varstvom ter vzorcih spričeval za uvoz mesnih izdelkov za prehrano ljudi iz tretjih držav in o razveljavitvi odločb 97/41/ES, 97/221/ES in 97/222/ES (4) določa seznam tretjih držav, iz katerih države članice lahko odobrijo uvoz mesnih proizvodov in predpisuje režime obdelave, ki veljajo za učinkovite pri inaktivaciji zadevnih patogenov. Da se prepreči tveganje za prenos bolezni preko teh proizvodov, je treba uporabiti primerno obdelavo, ki je odvisna od zdravstvenega stanja v državi porekla in vrst, iz katerih je pridobljen proizvod. Zato se zdi primerno, da se še naprej dovoli uvoz proizvodov iz mesa pernate divjadi s poreklom iz Hrvaške, ki so bili obdelani pri temperaturi najmanj 70 °C v celotnem proizvodu.
            
         
               (8)
            
            
               Ukrepi, predvideni s to odločbo, se v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   1.   Države članice začasno ustavijo uvoz iz Hrvaške:
   
               —
            
            
               žive perutnine, ratitov, pernate divjadi ter gojene pernate divjadi, živih ptic, ki niso perutnina, kakor so opredeljene v tretji alinei člena 1 Odločbe 2000/666/ES, vključno s pticami, ki spremljajo svoje lastnike (ljubiteljske vrste ptic), in valilnih jajc teh vrst,
            
         
               —
            
            
               svežega mesa pernate divjadi,
            
         
               —
            
            
               mesnih pripravkov in mesnih proizvodov, ki sestojijo iz ali vsebujejo meso pernate divjadi,
            
         
               —
            
            
               surove hrane za hišne živali in nepredelanih posamičnih krmil, ki vsebujejo katere koli dele pernate divjadi,
            
         
               —
            
            
               neobdelanih lovskih trofej katerih koli ptic ter
            
         
               —
            
            
               nepredelano perje in dele peres.
            
         2.   Z odstopanjem od odstavka 1 države članice dovolijo uvoz proizvodov, zajetih v drugi do četrti alinei tega odstavka, ki so bili pridobljeni iz ptic, zaklanih pred 1. avgustom 2005.
   3.   V veterinarska spričevala/trgovinske dokumente, ki spremljajo pošiljke proizvodov iz odstavka 2, se primerno vrsti vključijo naslednje besede:
   
      „Sveže perutninsko meso/sveže meso ratitov/sveže meso pernate divjadi/sveže meso gojene pernate divjadi/mesni proizvod, ki sestoji iz ali vsebuje meso perutnine, ratitov, pernate divjadi ali gojene pernate divjadi/mesni pripravek, ki sestoji iz ali vsebuje meso perutnine, ratitov, pernate divjadi ali gojene pernate divjadi/surova hrana za hišne živali in nepredelana posamična krmila, ki vsebujejo katere koli dele perutnine, ratitov, pernate divjadi ali gojene pernate divjadi (5), pridobljene iz ptic, zaklanih pred 1. avgustom 2005, in v skladu s členom 1(2) Odločbe Komisije 2005/758/ES.
   
   4.   Z odstopanjem od odstavka 1 države članice dovolijo uvoz mesnih proizvodov, ki sestojijo iz ali vsebujejo meso pernate divjadi, kadar je bilo meso teh vrst obdelano na enega od posebnih načinov iz točk B, C ali D dela IV Priloge II k Odločbi 2005/432/ES.
   Člen 2
   Države članice za uvoz predelanega perja ali delov peres zagotovijo, da pošiljko spremlja trgovinski dokument z izjavo, da so bili predelano perje ali deli peres obdelani s parnim curkom ali s kako drugo metodo, ki zagotavlja, da se ne prenašajo nobeni patogeni.
   Tega trgovinskega dokumenta pa se ne zahteva za predelano okrasno perje, predelano perje, ki ga potniki nosijo za svojo osebno uporabo, ali za pošiljke predelanega perja, poslanega posameznikom za neindustrijske namene.
   Člen 3
   Države članice nemudoma sprejmejo ukrepe za izpolnitev določb te odločbe in navedene ukrepe objavijo. O tem takoj obvestijo Komisijo.
   Člen 4
   Odločba 2005/749/ES se razveljavi.
   Člen 5
   Ta odločba se uporablja do 30. aprila 2006.
   Člen 6
   Ta odločba je naslovljena na države članice.
   
      V Bruslju, 27. oktobra 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 268, 24.9.1991, str. 56. Direktiva, kakor je bila nazadnje spremenjena z Aktom o pristopu iz leta 2003.
   
      (2)  UL L 24, 30.1.1998, str. 9. Direktiva, kakor je bila nazadnje spremenjena z Aktom o pristopu iz leta 2003.
   
      (3)  UL L 280, 25.10.2005, str. 23.
   
      (4)  UL L 151, 14.6.2005, str. 3.
   
      (5)  Neustrezno črtati.“